૧૮૦ કરોડની ફાળવણી કર્યા બાદ હાઈવેની નવીનીકરણની કામગીરી સાથે સાથે હાઈવે ઉપર આવેલના ર૦થી વધુ ગરનાળા, નાના મોટા પુલ સહિતનાં તમામ પુલીયા બનાવવાની કામગીરી માટે કરોડો રૂપિયાના ટેન્ડરની ફાળવણી મુખ્ય કન્સ્ટ્રકશન કંપનીએ અન્ય પેટા કન્સ્ટ્રકશન કંપનીને હવાલે કરી દેતા તમામ પુલીયાઓના નવીનીકરણ દરમ્યાન વાહન વ્યવહાર અટકે નહીં તે માટે ડાયવર્ઝન આપવામાં આવ્યા છે, પરંતુ તમામ ડાયવર્ઝન માટે મોટી રકમના બિલ ઉધારીને અધિકારીઓની ટકાવારી નક્કી કરીને હલ્કી કક્ષાના મટેરીયલમાં બનાવવામાં આવ્યા હોવાથી હાલમાં ડાયવર્ઝન ખખડધજ થઈ જતાં પ્રતિદિન અહીંથી પસાર થતાં અસંખ્ય વાહનચાલકો રીતસર હેરાન પરેશાન થઈ રહ્યા છે, ડાયવર્ઝનમાં ઠેર ઠેર ગાબડાં પડી ગયા છે, તો કયાંક કોંક્રિટ બહાર નીકળી જતાં પંચર કે ટાયર ફાટવાના બનાવો પણ બની રહ્યા છે.